Departement van onderwys versium om hul regs- en grondwetlike plig te vervul deur nodige instandhouding te doen – Hoërskool Roodepoort is nog ‘n ‘ramp wat wag’- agt klaskamers uiters vervalle en daar is duidelike krake in betonblaaie | SAUK.co.za - Nuus.info
Die strukturele integriteit van ’n gebou van nog ’n skool in Gauteng is onder verdenking en onmiddellike ingryping deur die departement van onderwys is nodig om ’n ramp af te weer.
So sê Johan Kruger, direkteur: operasioneel van die Suid-Afrikaanse Onderwysunie (SAOU), ná die tragedie Vrydag by die Hoërskool Driehoek in Vanderbijlpark toe ’n betonblok uit ’n loopbrug neergestort het. Vier leerlinge is dood en meer as 20 beseer.
By die Hoërskool Roodepoort is agt klaskamers uiters vervalle en kan nie gebruik word nie, het Kruger Maandag gesê.
“Die strukturele integriteit is ver onder die aanvaarbare standaarde soos uiteengesit in die Wet op Nasionale Bouregulasies en Boustandaarde.”
Ná meer as ’n jaar en ’n half van versoeke, en in die lig van onlangse gebeure, het die saak krities dringend geword.
Die Johannesburg-metro se departement van ontwikkeling en beplanning het reeds op 26 Junie 2017 ’n kennisgewing uitgereik waarin die skool aangeraai is om die probleem reg te stel.
Die beheerliggaam het onmiddellik die Gautengse departement van onderwys se afdeling vir infrastruktuur en ontwikkeling gekontak.
Die saak is nog nie bevredigend opgelos nie ten spyte van die beheerliggaam se pogings, sê Kruger.
’n Professionele ingenieursmaatskappy wat in opdrag van die beheerliggaam ’n verslag opgestel het, meld dat die betonbladvloer in die middel van ’n klaskamer met gemiddeld 60 mm gesak het. Daar is ook duidelike krake in betonblaaie.
Die betonbladvloere voldoen glad nie aan die standaarde wat gestel is vir defleksie en strukturele integriteit nie. Die skool laat wel nie toe dat daardie klaskamers gebruik word nie, maar die gebou soos dit staan is ’n gevaar vir leerlinge, sê Kruger.
“Ná meer as ’n jaar en ’n half van versoeke, en in die lig van onlangse gebeure, het die saak krities dringend geword. Die SAOU doen ’n beroep op die Gautengse departement van onderwys om hul regs- en grondwetlike plig te vervul sodat leerlinge die klaskamers van die Hoërskool Roodepoort weer ten volle kan benut in ’n veilige omgewing wat bevorderlik is vir die lewering van goeiegehalte-onderwys,” sê Kruger.
“Dit is nie ’n geheim nie dat daar oor Suid-Afrika heen skoolgeboue is wat gevaar inhou,” het Paul Colditz, uitvoerende hoof van die Federasie van Beheerliggame van Suid-Afrikaanse Skole (Fedsas), aan Netwerk24 gesê.
“Die departement van onderwys is geneig om klein probleempies soos ’n gebreekte heining aansienlik vinniger as ’n bouvallige gebou te herstel. In baie gevalle het die departement nie die kapasiteit om planne suksesvol te voltooi nie. Dan is daar ook nog ’n ernstige tekort aan toegeruste en opgeleide kontrakteurs wat die nodige herstelwerk kan doen,” meen Colditz.
Hy sê skole en hul beheerliggame moet die howe nader om hul regte te bevorder en te beskerm.
Steve Mabona, woordvoerder by die departement van onderwys in Gauteng, wou by navraag nie onmiddellik kommentaar lewer nie.
« Die Regstelsel van SA is totaal en al korrup, Bosasa getuienisse word gearresteer deur valke maar nie Watson, Dudu Myeni, Nomvula Mokonyane, Gwede Mantashe en kie
Oliemaatskappy, Total het onlangs gas gevind naby SA kus, dis egter hoog onwaarskynlik dat die arm burgers van ons land gaan voordeel trek uit die fonds, eerder die dik geëte korrupte staatsamptenare van ANC-regime »